Duitsland oorweeg dalk spoedbeperkings op autobahnArgieffoto (Foto: Vladislav Bezrukov via Wikimedia Commons) ŉ Kenner in verkeerswetgewing het die Duitse regering Woensdag gemaan om ŉ omvattende studie te doen te midde van ŉ debat of die land ŉ spoedbeperking op sy snelweë moet instel. Ansgar Staudinger, hoof van die VGT- jaarlikse verkeerswetgewingkonferensie, het gesê die regering moet ondersoek instel watter impak ŉ spoedbeperking van 130 km/h op die autobahn sal hê op veiligheid en die omgewing. Daar is nie tans enige “daadwerklike data” oor die kwessie nie, het die professor in verkeerswetgewing aan dpa-nuusagentskap gesê tydens die aanvang van vanjaar se VGT in Goslar, Duitsland. Duitsland is bekend daarvoor dat hy op lang stukke snelweë nie enige spoedbeperkings toepas nie. Die kwessie is baie verdelend in die land. Die ADAC- outomobiel assosiasie het onlangs gesê 50% van sy lede is gekant teen die instelling van enige spoedbeperking op die autobahn, terwyl 45% dié maatreël sou ondersteun. “Indien ŉ studie wys dat ŉ 130 km/h-beperking voordelig is vir verkeersveiligheid en positief vir omgewingsbeskerming, sal ek ŉ spoedbeperking ondersteun,” het Staudinger bygevoeg. Die ADAC het verlede week wegbeweeg van sy dekades lange algehele teenkanting teen spoedbeperkings en het eerder versoek dat nog navorsing gedoen moet word.